OpenLLM-France/wikimedia huggingface dataset:
# Avito

Avito (latinez: Marcus Maecilius Flavius Eparchius Avitus; c. 395 - 456) erromatar aristokrata izan zen, 455etik 456 arte erromatar enperadorea izandakoa.
Petronio Maximok magister militum (armadaren burua) izendatuta, Avitok Teodoriko II.a bisigodoen erregearengana joan behar izan zuen misio diplomatiko batean. Erregearen Tolosako gortean zegoela Genserikok Erroma inbaditu zuen, Petronio Maximoren agintaldia amaiaraziz. Avitok abagunea aprobetxaturik, 455eko uztailaren 9an Galiako senatariek eta soldaduek aldarrikatu zuten enperadore. Irailean Erromara iritsi zen.
Italian haren agintea ez zen inoiz onartu. Bandaloen kontrako kanpainak porrot egindakoan, Avitoren egoera ezegonkor bihurtu zen. Bandaloen setiok gosetea eragin zuen Erroman. Gainera, bizkartzain godoak ordaindu ahal izateko, brontzezko estatuak urtu zituen. Nahigabe orokorraz baliatuta, Rizimerok eta Maiorianok matxinada sortu zuten.
Teodoriko II.aren laguntza jaso gabe, Hispanian baitzen sueboen kontrako borrokan, Avito garaitu zuten matxinoek. Bizitza errespetatu zioten, eta artzapezpiku izendatu zuten. Galiara ihes egin nahi izan zuenean, hil egin zen.
* Datuak: Q203198
* Multimedia: Avitus / Q203198
# Avisa Relation oder Zeitung

Avisa Relation oder Zeitung munduko lehen egunkarietako bat izan zen. Wolfenbüttel-en (Alemania) argitaratu zen 1609an. inprimatzailea / argitaratzailea Lucas Schulte zen. Lehenengo edizioak dio hainbat herrialdetako berriak urte horretako urtarrilaren 15era arte bildu zirela. Uste da data horretan edo gertuko batean inprimatu zela.
Zenbait liburutan Avisa munduko lehen egunkari gisa aipatzen da. 2005. urtea baino lehen eztabaida sortu zen Avisa ala Relation aller Fürnemmen und gedenckwürdigen Historien, Johann Carolus-ek Estrasburgon inprimatutakoa, zein lehenago argitaratua izan zenari buruz. Uste zen biek 1609an hasi zituztela beren argitalpenak. 2005ean aurkitutako froga berriek, ordea, erlazioa 1605 inguruan hasi zela iradokitzen dute. Avisaren azken edizioa 1632ko abenduaren 15ean agertu zen seguruenik.
Bestelako ikuspegia dago, Avisa eta Relation egunkari gisa zentzu formalean hartzen ez dituena. Stanley Morison bezalako historialariek albiste liburuak (astero liburu formatuan argitaratzen direnak) eta geroagoko egunkari handiak bereizten dituzte.

## Erreferentziak

* 1 2 Morison, S. (1980) The Origins of the Newspaper. In Selected Essays on the History of Letter-Forms in Manuscript and Print, (Ed, McKitterick, D.) Cambridge University Press, Cambridge.
* ↑ For example: Chappell, W. & Bringhurst R.: Short History of the Printed Word, pp. 141-143. Hartley & Marks, Vancouver 1999.
* ↑ World Association of Newspapers: "Newspapers: 400 Years Young!"

## Kanpo estekak

* Datuak: Q322949
* Multimedia: Avisa Relation oder Zeitung / Q322949
# Aviston (Illinois)

Aviston Illinoiseko herri bat da. Clinton konderrian kokatua dago. 2010ean 1.945 biztanle zituen, 3,80 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q2200798
# Aviva

Aviva britainiar aseguru-etxea da, Londresko St Helen's Buildingen egoitza duena. Aviva bizitza, osasuna eta beste aseguruak saltzen dituen multinazionala da, batez ere, Mendebaldeko Europan, Ipar Amerikan eta Asian lan egiten duena.
Londresko burtsan dagoen enpresa hau 2000. urtean sortua izan arren, bere aitzindariak 1696an ere sortuak ziren.

## Kanpo estekak

* Webgune ofiziala
* Datuak: Q791179
* Multimedia: Aviva / Q791179
# Langtang Lirung

Langtang Lirung, Himalaiako mendi bat da, Nepalen. 7.234 metroko garaiera du.
1978ko urriaren 24ean japoniar espedizio bateko bi mendizaleek lehenbizikoz igo zuten.

## Kanpo estekak

* Datuak: Q1551402
* Multimedia: Langtang Lirung / Q1551402
# Languenan

Languenan (bretainieraz Langenan) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q193467
* Multimedia: Languenan / Q193467
# Languidic

Languidic (bretainieraz Langedig) Bretainiako Morbihan departamenduko udalerri bat da.

## Kanpo estekak

* Datuak: Q70886
* Multimedia: Languidic / Q70886
# Langsur

Langsur Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.655 biztanle zituen 11,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q610893
* Multimedia: Langsur / Q610893
# Language Lessons

Language Lessons 2021eko Natalie Morales estatubatuar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Gizon aberats batekin ezkondua dago Adam. Senarrak gaztelaniazko klaseak ikasteko ikastaro bat oparituko dio: Adamek hasieran ez du jakingo ondo nola txertatu jarduera berria bere bizitza ondo egituratuan, baina, ezusteko tragiko baten ostean, klaseetara joatea deliberatuko du, eta harreman berezia hasiko du Cariño irakaslearekin.

## Aktoreak

* Natalie Morales: Cariño
* Mark Duplass: Adam
* Desean Terry: Will
* Christine Quesada

## Erreferentziak

* ↑ «Language Lessons» Berria 2022-02-26 CC BY-SA 4.0 lizentziapean.

## Kanpo estekak

* Datuak: Q105686521
# Langue

Langue Hondurasko Valle departamenduko udalerri bat da. 144 km²ko azalera du eta 2013ko datuen arabera 20266 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2395542
# Languedoc

Languedoc (okzitanieraz Lengadòc) Okzitaniako eskualde tradizionala da, historikoki Frantziako probintzia izandakoa eta gaur egun Okzitania eskualde frantseseko zati bat hartzen duena.

## Hiri nagusiak

* Toulouse: 437.715 biztanle.
* Montpellier: 225.392 biz.
* Nîmes: 133.424 biz.
* Béziers: 124.967 biz.
* Alès: 89.390 biz.
* Albi: 46.299 biz.

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Ikus, gainera

* Langue d'oc
* Frantziako eskualde historikoak

## Kanpo estekak

* Datuak: Q206221
* Multimedia: Languedoc / Q206221
# Langueux

Langueux (bretainieraz Langaeg) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q224975
* Multimedia: Langueux / Q224975
# Ashton udalerria, Monona konderria (Iowa)

Ashton udalerria Ameriketako Estatu Batuetako Iowa estatuko udalerri bat da, Monona konderrian. Azken zentsuaren arabera 497 biztanle zituen.

## Ekonomia

2020ko zentsuaren arabera, Ashton udalerriak 220 etxebizitza zeuden. Per capita diru-sarrerak 28.763 estatubatuar dolar ziren.

## Kanpo estekak

* Datuak: Q10735612
# Ashtown gaztelua

Ashtown gaztelua (irlanderaz Caisleán Bhaile an Ásaighis) Irlandako Errepublikako Dublin hiriburuko Ashtown auzoan dagoen gaztelu normandiarra da, Phoenix parkean aurkitzen dena.

## Historia

1430 hamarkadan eraikia izan zela uste da, garai hartan gobernuak 10 libera ematen baitzituen norberak bere segurtasunerako gaztelua eraikitzeko. 1782an Ashtown Lodge etxaldearen barnean sartua izan zen.
Aipagarria da 1978 arte ez zela gaztelua aurkitu izan ere berriagoa zen eraikin baten barnean egon baitzen mendeetan zehar. Eraikin hori Aita Santuaren nuntzioak erabili izan zuen ordura arte. 1978an ordea egoera txarrean zegoenez behera bota zuten eta Ashtown gaztelua agertu zen.

## Erabilera

Ashtown gazteluaren behe solairua musika kontzertuak egiteko erabiltzen da.

## Kanpo estekak

* Datuak: Q726404
* Multimedia: Ashtown Castle, Dublin / Q726404
# Ashton Eaton

Ashton Eaton (Bend, Oregon, AEB, 1988ko urtarrilaren 21a ) dekatloiko atleta ohi estatubatuarra da. Bere kirol ibilbidean zehar olinpiar eta munduko tituluak lortu zituen, baita espezialitatearen munduko errekorra ere. Pista estaliko heptatloian munduko txapelduna ere izan zen, eta errekor absolutua du. 2015. urtean IAAFek "urteko atleta" izendatu zuen.

## Marka pertsonalak
### Aire libre

| Froga | Marka/Haizea | Lekua | Data |
| 100 m | 10.21 s +0,4 | Eugene, OR ( AEB) | 2012/06/22 |
| 200 m | 20,76 s +1,8 | Walnut, CA ( AEB) | 2013/04/19 |
| 400 m | 45,00 s * | Beijing, ( Txina) | 2015/08/28 |
| 1500 m | 4:14, 48 | Eugene, OR ( AEB) | 2012/06/23 |
| 110 m hesiak | 13,35 s +1,8 | Eugene, OR ( AEB) | 2011/04/06 |
| 400 m hesiak | 48,69 s | Glasgow ( Eskozia) | 2014/07/11 |
| Altuera jauzia | 2,11 m | Burnaby, ( Kanada) | 2012/06/10 |
| Pertika jauzia | 5,40 m | Portland, ( AEB) | 2015/08/08 |
| Luzera jauzia | 8,23 m * +0,8 | Eugene, OR ( AEB) | 2012/06/22 |
| Pisu jaurtiketa | 15,40 m | Palo Alto, CA ( AEB) | 2013/03/30 |
| Disco jaurtiketa | 47,36 m | Chula Vista, CA ( AEB) | 2011/08/14 |
| Xabalina jaurtiketa | 66,64 m | San Luis Obispo, CA ( AEB) | 2013/03/16 |
| Dekatloi | 9045 pt. | Beijing, ( Txina) | 2015/08/29 |
* Dekatloieko marka onena.

### Pista estalia

| Froga | Marka | Lekua | Data |
| 60 m | 6,66 s | Sopot ( Polonia) Tallinn ( Estonia) | 2014/07/03 2011/05/05 |
| Luzera jauzia | 8,16 m * | Istanbul ( Turkia) | 2012/03/09 |
| Pisu jaurtiketa | 15,05 m | Boston, MA ( AEB) | 2014/02/08 |
| Altuera jauzia | 2,11 m | Fayetteville, AR ( AEB) | 2010/12/03 |
| 60 m hesiak | 7,51 s * | New York ( AEB) | 2015/02/14 |
| Pertika jauzia | 5,40 m | Boston, MA ( AEB) | 2016/02/14 |
| 1000 m | 2: 32,67 | Fayetteville, AR ( AEB) | 2010/03/13 |
| Heptatloia | 6645 pt. ** | Istanbul ( Turkia) | 2015/08/29 |
* Heptatloieko marka onena. ** Munduko errekorra.

## Erreferentziak

* ↑ «Ashton EATON | Profile» www.worldathletics.org (Noiz kontsultatua: 2021-01-21).

## Kanpo estekak

* Datuak: Q1789
* Multimedia: Ashton Eaton / Q1789
# Ashton under Hill

Ashton under Hill, Ingalaterrako erdialdean dagoen udalerri bat da, Worcestershire konderrian.
2001ean 743 biztanle zituen.
* Datuak: Q2343819
* Multimedia: Ashton under Hill / Q2343819
# Ashtown (Dublin)

Ashtown (irlanderaz Baile an Áisigh) Irlandako Errepublikako Dublin hiriburuko iparraldean dagoen aldiri edo auzo bat da. Mendebaldean Castleknock eta ekialdean Cabra auzoak ditu. Phoenix parkea ere bertatik hurbil dago.

## Leku interesgarriak

* Ashtown gaztelua

## Kanpo estekak

* Datuak: Q2078202
* Multimedia: Ashtown (townland, Castleknock) / Q2078202
# Ashton (Kornualles)

Ashton, Ingalaterrako Kornualles konderriko herri eta parrokia zibil bat da.

## Kanpo estekak

* Datuak: Q19460299
* Multimedia: Ashton, Cornwall / Q19460299
# Ashton (Nebraska)

Ashton Nebraskako herri bat da. Sherman konderrian kokatua dago. 2010ean 194 biztanle zituen, 1,53 kilometro koadrotan banatuta.

## Ikus, gainera

* Sherman konderria

## Kanpo estekak

* Datuak: Q3289809
* Multimedia: Ashton, Nebraska / Q3289809
# Ashton Kutcher

Christopher Ashton Kutcher (1978ko otsailaren 7a, Cedar Rapids, Iowa) estatubatuar modelo eta aktore bat da.
Berak antzeztutako filma ospetsuenen artean honako hauek daude: Dude, Where's My Car? (2000), Just Married (2003), The Butterfly Effect (2004), The Guardian (2006), eta What Happens in Vegas (2008). Bestalde, That '70s Show (1998-2006) eta Two and a Half Men (2011-gaur egun arte) telesailetan ere antzeztu du.

## Kanpo estekak

* Ashton Kurtcher aktorearen IMDBko fitxa irakurgai (Ingelesez)
* Datuak: Q164782
* Multimedia: Ashton Kutcher / Q164782
# Ashton udalerria, Lee konderria (Illinois)

Ashton udalerria Ameriketako Estatu Batuetako Illinois estatuko udalerri bat da, Lee konderrian. Azken zentsuaren arabera 1.160 biztanle zituen, 17.83 milia karratu (46.2 km$^2$) eremuan.

## Ekonomia

2020ko zentsuaren arabera, Ashton udalerrian 435 etxebizitza zeuden. Per capita diru-sarrerak 24.834 estatubatuar dolar ziren.

## Kanpo estekak

* Datuak: Q4806086
# Aurore Trayan

Aurore Trayan (Toulon, 1980ko maiatzaren 11) arkularia da. Frantzia ordezkatu zuen 2004ko Udako Olinpiar Jokoetan.

## Erreferentziak

* ↑ Aurore Trayan
* ↑ Aurore TRAYAN

## Kanpo estekak

* Datuak: Q4822653
# Aurostibita

Aurostibita mineral bat da eta pyrite taldearen kidea da.

## Ezaugarriak

Aurostibita mineralaren formula kimikoa hau da: ${\ce {AuSb2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Aurostibite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1058777
* Multimedia: Aurostibite / Q1058777
# Aurpegi

Aurpegia buruaren aurrealdea da, gizakien identitatea markatzen duena modu nabarmenean. Ilerik ez edukitzea, buruaren beste zati batzuk ez bezala, berezko ezaugarria da, batez ere emakumeengan. Gizonek aurpegia ileek partzialki estalita eduki dezakete ordea, bibotea eta bizarra marraztuz.

## Atalak

Hainbat atalek osatzen du:
* Belarriak: albo bietan daude, entzumenaren organoak direnak.
* Begiak: erdialdean daude, kopetaren azpian eta sudurraren alboetan. Ikusmenaren organoak dira.
* Sudurra: erdialdean dago, begien artean eta ahoaren gainean. Usaimenaren organoa da.
* Ahoa: behealdean dago, sudurraren azpian, kokotsaren gainean eta masailezurren artean. Dastamenaren organoa eta ahotsaren iturria da.
* Kokotsa: Aurpegiaren beheko muturrean eta erdialdean kokatutako atala da, ahoaren azpian.
* Masailezurrak: Beheko marko guztia marrazten dute kokots eta ahoaren alboetan belarrietaraino.

## Ikus, gainera

* Aurpegi adierazpen

## Kanpo estekak

* Datuak: Q37017
* Multimedia: Faces / Q37017
# Aurpegi hezur

Aurpegi hezurra edo esplaknokranioa hiru lehen arku biszeraletatik garatzen den garezur-zatia da; barailak eusten dituen egitura eratzen du. Gizakiotan honako hezurrez osaturik dago:
* 2 nasal
* maxilar 1
* 2 lakrimal
* 2 zigomatiko
* 2 palatino
* 2 beheko kornete
* bomer 1
* baraila 1

## Erreferentziak

* ↑ Euskalterm: [Hiztegi terminologikoa] [1991]

## Kanpo estekak

* Datuak: Q1068553
* Multimedia: Facial skeleton / Q1068553
# Aurorita

Aurorita oxido motako minerala da eta chalcophanite taldearen kidea da.

## Ezaugarriak

Aurorita oxido mineralaren formula kimikoa hau da: ${\ce {(Mn2+,Ag,Ca)Mn4+3O7 * 3H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Aurorite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q777377
* Multimedia: Aurorite / Q777377
# Aurpegi (geometria)

Geometrian, aurpegia poliedro bat osatzen duten poligonoetako bakoitza da. Esate baterako, hexaedroa mugatzen duten edozeinetariko karratu hexaedroaren aurpegi bat da. -hedron atzizkia hedra hitz grekotik dator, aurpegia esan nahi duena.

## Kanpo estekak

* Datuak: Q3064117
# Aurpegi adierazpen

Aurpegi adierazpena pertsona edo animalia batek aurpegiz, zehazkiako begiak, ezpainak, sudurra, bekokia eta masailak erabiliz egiten dituen imintzio eta keinu bidezko adierazpen eta hitzik gabeko komunikazioa da. Maiz, emozioak (tristura, poza, beldurra eta abar) azaltzeko ohiko bitartekoa da.

## Kanpo estekak

* Datuak: Q19947833
# Ladislao III.a Poloniakoa

Ladislao III.a edo Ladislao Varnakoa (Krakovia, 1424ko urriaren 31 – Varna, 1444ko azaroaren 10a) Poloniako errege eta Lituaniako Dukerri Handiko duke gorena (Supremus Dux) izan zen 1434tik hil zen arte eta Hungariako eta Kroaziako erregea izan zen 1440tik hil zen arte Varnako guduan.
Ladislao II.a Poloniakoa eta Sofia Halshanykoaren semea izan zen. Hamar urterekin tronura igo zen eta bere pribilegioak mantendu nahi zituen nobleziaren aurkakotasunarekin topo egin zuen. Adinez txikia zela Zbigniew Oleśnick kardinalak zuzendu zuen gobernua. 1440an Hungaria eta Kroaziako koroaren eskaintza onartu zuen. 1444ko azaroaren 10ean hil zen Varnako guduan, otomandarren aurka borrokan.
* Datuak: Q54053
* Multimedia: Wladislaus III of Poland and Hungary / Q54053
# Ladislao Belasko

Ladislao Belasko Fernández de la Cuesta (Gasteiz, 1817ko ekainaren 26a - ib., 1891ko urtarrilaren 22a) arabar politikaria eta idazlea izan zen. Arabako historiaurrea, historia eta arteari buruzko azterketak egin zituen eta, oro har, Arabako kulturaren eta erakundeen aldeko lan asko egin zuen.
Bestalde, Gasteizko alkate (1865, 1874, 1877) eta senatari (1872) izan zen, eta Nekazaritza Eskolaren sortzailea (1855), besteak beste. Haren lanak Revista de Vizcaya, El Lirio eta Euskal-Erria agerkarietan argitaratu ziren. Lan nagusiak: El ferrocarril de Bilbao considerado con relación a los intereses de Vizcaya y Alava (1857), Biografia de Sebastián Elcano (1860), Memorias del Vitoria de antaño (1889), eta Los eúskaros en Alava, Guipúzcoa y Vizcaya. Sus orígenes, historia, lengua, leyes, costumbres y tradiciones (1879). Azken idazlan horretan, hain zuzen ere, euskaldunen zentsu interesgarri bat bildu zuen:
1866-1868ko zentsua :
| | Biztanleak | Euskaldunak | % |
| Gipuzkoa | 176.297 | 170.000 | 96,42 |
| Bizkaia | 183.098 | 149.000 | 81,43 |
| Araba | 120.494 | 12.000 | 9,59 |
| Nafarroa | 300.328 | 60.000 | 19,97 |
| Iparralde | 123.810 | 80.000 | 65,04 |
| Euskal Herria | 904.027 | 471.000 | 52,10 |

## Erreferentziak

* ↑ (Gaztelaniaz) «Belasko Fernández de la Cuesta, Ladislao (1817-1891)» Auñamendi Eusko Ikaskuntza (Noiz kontsultatua: 2024-03-29).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12261791
* Multimedia: Ladislao de Velasco y Fernández de la Cuesta / Q12261791
# Ladislao Galartza Lizartza

Ladislao Galartza Lizartza, pilota arloan Galartza VII.a edo Ladis Galartza deiturez ezaguna (Baraibar, Nafarroa Garaia, 1990eko uztailaren 13a) esku huskako pilotari profesionala da. Atzelari jokatzen du. Aita Galartza III.a du; eta osaba, Galartza V.a. Berria eta Lezo Torneoak 2007an eta Lizarrako Torneoa 2008an irabazi ondoren, profesional bilakatu zen 2009an, Aspe enpresarekin; 2013ko urtarrilean, berriz, Asegarcera igaro zen. Izan ere, Asegarcek atzelari gutxi zuen, eta gehiago jokatzeko emandako aukera onartu zuen Galartzak.

## Kanpo estekak

* ↑ «Ladis Galarzak Asegarcerekin bi urterako sinatu du», EITB.com, 2013-01-09.

## Kanpo estekak

* Asegarce enpresaren webguneko fitxa
* Datuak: Q9019816
# Ladislao Cabrera probintzia

Ladislao Cabrera probintzia (gaztelaniaz: Provincia de Ladislao Cabrera) Boliviako Oruro departamenduko probintzia bat da. 8818 km²ko azalera du eta 2001eko erroldaren arabera 11698 biztanle zituen.

## Kanpo estekak

* Datuak: Q1420326
* Multimedia: Ladislao Cabrera Province / Q1420326
Txantiloi:Oruro departamenduko probintzia aurkibidea
# Ladislao I.a Hungariakoa

Ladislao I.a Hungariakoa edo San Ladislao (hungarieraz: I. Szent László; latinez: Sanctus Ladislaus I; eslovakieraz: Svätý Ladislav I; polonieraz: Święty Władysław I; Poloniako Erresuma, c. 1040 - Nitra, 1095eko ekainaren 29a) Hungariako erregea izan zen 1077-1095. urteetan. Jaieguna, ekainaren 27an da.

## Bizitza

Geza I.aren anaia eta ondorengoa izan zen; Transilvaniaraino eraman zituen Hungariako mugak eta Kroazia eta Eslavoniako lurrak hartu zituen. Kristautasunaren aitzindari izan zen lurralde haietan eta 1091n Zagrebeko apezpikutegia antolatu zuen. Lehenengo Gurutzada antolatzen ari zenean hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q26486
* Multimedia: Ladislaus I of Hungary / Q26486
# Ladislao Vajda

Ladislao Vajda (Budapest, 1906ko abuztuaren 18a – Bartzelona, 1965eko martxoaren 25a) -Jaiotza-izena: Laszlo Vajda- Espainiako zinemagilea izan zen, jatorriz hungariarra. Britainia Handian, Hungarian, Frantzian eta Italian lan egin zuen Espainian kokatu aurretik. Espainian egin zituen bere filmik onenak: Carne de horca (1954), El cebo (Beita), Mi tío Jacinto (1956, Osaba Jacinto), Un ángel pasó por Brooklyn (1957, Aingeru bat pasa zen Brooklyndik) eta, ezagunena, Marcelino, pan y vino (1955), kristau propagandazko filma, beldurrezko filmen kutsu handia duena eta arrakasta handia izan zuena.

## Filmografia

* Where Is This Lady? (1932)
* Love on Skis (1933)
* Haut comme trois pommes (1935)
* Szenzáció (1936)
* Ember a híd alatt (1936)
* Három sárkány (1936)
* Wings Over Africa (1937)
* The Wife of General Ling (1937)
* A Kölcsönkért kastély (1937)
* Az Én lányom nem olyan (1937)
* Magdát kicsapják (1938)
* Döntö pillanat (1938)
* Fekete gyémántok (1938)
* Péntek Rézi (1938)
* La Zia smemorata (1940)
* Giuliano de Medici (1941)
* Se vende un palacio (1943)
* Doce lunas de miel (1944)
* Te quiero para mí (1944)
* El Testamento del virrey (1944)
* O Diabo São Elas (1945)
* Cinco lobitos (1945)
* Tres espejos (1947)
* Barrio (1947)
* Call of the Blood (1948)
* The Golden Madonna (1949)
* Séptima página (1950)
* Sin uniforme (1950)
* The Woman with No Name (1950)
* Ronda española (1952)
* Doña Francisquita (1953)
* Carne de horca (1953)
* Aventuras del barbero de Sevilla (1954)
* Marcelino, pan y vino (1955)
* Tarde de toros (1956)
* Mi tío Jacinto (1956)
* Un ángel pasó por Brooklyn (1957)
* Es geschah am hellichten Tag (1958)
* El cebo (1958)
* Ein Mann geht durch die Wand (1959)
* María, matrícula de Bilbao (1960)
* Die Schatten werden länger (1961)
* Der Lügner (1961)
* Das Feuerschiff (1963)
* Una chica casi formal (1963)
* La dama de Beirut (1965)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q59972
* Multimedia: László Vajda (director) / Q59972
# Ladislao II.a Bohemiakoa eta Hungariakoa

Ladislao II.a, Vladislav, Władysław edo Wladislas (hungarieraz: II. Ulászló; Krakovia, 1456ko martxoaren 1a - Budapest, 1516ko martxoaren 13a) Bohemiako erregea izan zen 1471tik hil zen arte eta Hungaria eta Kroaziako erregea 1490etik hil zen arte.
Kasimiro IV.a Jagellondarra eta Elisabet Habsburgokoare semea zen. 1471n, Bohemiako Parlamentuak errege izendatu zuen, Jurgi Poděbradykoa hil ondoren. Bien bitartean, Matias Corvino Hungariako erregeak Moravia, Silesia eta bi Lusaziak okupatu zituen katolikoen laguntzarekin. 1479an akordio batera iritsi ziren eta Bohemiako Erresuma banatu zuten.
1491n Hungariako errege izendatu zuten Matias hil ondoren. Beti onartu zituen Errege Kontseiluaren erabakiak. 1516an hil zenean bere seme Luis II.a Hungariakoa izan zen oinordekoa.
* Datuak: Q155599
* Multimedia: Vladislaus II of Bohemia and Hungary / Q155599